- Programul complet al returului sferturilor Ligii Campionilor Asiei
- Dan Petrescu, Cristiano Ronaldo şi Karim Benzema luptă pentru semifinalele competiţiei, LIVE în AntenaPLAY
Dan Petrescu încearcă o calificare de senzaţie în semifinalele Ligii Campionilor Asiei. Iată programul complet al returului sferturilor Ligii Campionilor Asiei. Toate meciurile vor fi LIVE în AntenaPLAY.
Dan Petrescu va lupta pentru o performanţă istorică alături de echipa lui, Jeonbuk. Echipa sud-coreeană va juca în deplasare, cu Ulsan, după ce în tur a fost 1-1.
Programul complet al returului sferturilor Ligii Campionilor Asiei
- Al Nassr – Al Ain – Luni, 11.03, ora 21:00
- Ulsan – Jeonbuk – Marţi, 12.03, ora 12:00
- Al Ittihad – Al-Hilal – Marţi, 12.03, ora 21:00
- Yokohama – Shandong – Miercuri, 13.03, ora 12:00
Dan Petrescu luptă pentru un loc în istorie! Poate deveni al treilea român care câştigă Liga Campionilor Asiei
Dan Petrescu luptă pentru un loc în istorie. "Bursucul" poate deveni doar al treilea antrenor român care câştigă Liga Campionilor Asiei. Alături de Jeonbuk, Petrescu se pregăteşte de returul cu Ulsan, din sferturile competiţiei.
Jeonbuk şi Ulsan au terminat la egalitate, 1-1, manşa tur a sferturilor de finală, disputată pe terenul echipei lui Petrescu, care a ratat şi un penalty, când scorul era 1-0.
Astfel, misiunea lui Petrescu nu este una uşoară pentru retur. Are nevoie de o victorie pentru a atinge semifinalele şi pentru a fi mai aproape de îndeplinirea obiectivului.
Dacă se va impune în competiţia transmisă exclusiv în AntenaPLAY, Dan Petrescu va deveni al treilea antrenor român care reuşeşte această performanţă, după Anghel Iordănescu şi Răzvan Lucescu.
Anghel Iordănescu şi-a trecut în cont trofeul cu două echipe, cu Al Hilal (2000) şi cu Al Ittihad (2005). De partea cealaltă, Lucescu junior a câştigat Liga Campionilor Asiei, în 2019, alături de Al-Hilal.
Dan Petrescu le-a reproşat un singur lucru jucătorilor săi, după Jeonbuk – Ulsan 1-1
Dan Petrescu le-a reproşat un singur lucru jucătorilor săi, după Jeonbuk – Ulsan 1-1. Echipa antrenorului român a remizat în partida de pe teren propriu, în manşa tur a sferturilor de finală ale Ligii Campionilor Asiei.
Echipa lui Dan Petrescu a deschis rapid scorul, dar a fost egalată pe final, după o greşeală uriaşă în apărare. În prima repriză, Jeonbuk a avut ocazia de a majora diferenţa, dar a ratat un penalty. Meciurile din Liga Campionilor Asiei se văd LIVE în AntenaPLAY.
"A fost un meci bun, păcat că nu am câştigat. Ne pare rău pentru fani. Jeonbuk a meritat să câştige. Cred că penalty-ul ratat ne-a demoralizat.
Am primit un gol din cauza unei greşeli, din păcate. La 1-1, am avut o şansă mare, dar nu am reuşit să înscriem. Sperăm să jucăm bine şi în retur. A fost o singură greşeală. În afară de asta, jucătorii chiar au luptat bine", a declarat Dan Petrescu, potrivit hyundai-motorsfc.com.
Al Hilal – Al Ittihad 2-0 a fost în AntenaPLAY. Vedetele din Arabia Saudită au făcut spectacol total în Liga Campionilor Asiei
Al Hilal – Al Ittihad 2-0 a fost în AntenaPLAY! La doar câteva zile de la duelul din campionat, cele două formaţii din Arabia Saudită s-au reîntâlnit în sferturile Ligii Campionilor Asiei.
În meciul de vinerea trecută, Al Hilal a câştigat duelul de pe teren propriu cu Al Ittihad cu 3-1. Meciurile din Liga Campionilor Asiei sunt LIVE în AntenaPLAY.
Al-Hilal: Al-Qwais – Al-Sharani, Ali Albulayhi, Koulibaly, Abdulhamid – Al-Faraj, Neves, Savic – Al-Dawsari, Mitrovic, Malcom.
Al-Ittihad: Al-Mayouf – Al-Sagour, Al-Mousa, Hegazy, Kadesh, Hawsawi – Kante, Fabinho, Al-Olayan – Romarinho, Hamdallah.